Setu eil lodenn ar manga-se m eus lennet. Mont a ra an istor war-raok, diskoulmet e vez ur bern traoù met dañjerioù nevez a zispak atav. Mamm Shô a sikour anezho bepred. Er pempvet levrenn e teu da vezañ spontus an traoù abalamour e tizoloont dazont mab-den, euzhviled euzhus a-walch o chom e metro kozh Tôkyô. Da choude e teu da  vezañ spontus an traoù abalamour e tisparti ar vugale e daou strollad. Prest int da lazhañ an eil re ar reoù all bremañ… Ul lodenn wadek awalch a zo ivez pa chouzañv Shô hag e kompren ar reoù all eo tapet gant an appendicite! El levrenn ziwezhañ ne chom tamm boued ebet hag e krog reoù zo da soñjal e debriñ ar re varv…  Ur manga spont hag ekolo eo Lécole emportée peogwir e vez tamallet da vab-den saotrañ. Fentus eo gwelet e oa istorioù evelse dija 40 vloaz zo! Seblantout a ra klok awalch ivez ar pezh a vez gouzañvet gant ar vugale, heñvel un tamm eus istorioù evel The Mist hag all e-lech ma rank ur strollad bevañ asambles en un doare nint ket boaz dober.